**KIRISH**

Hozirgi kunda O’zbekistonda ochiq turdagi dasturiy ta’minotlarga ehtiyoj katta bu ayniqsa kutubxona sohasida yaqqol ko’zga tashlanadi. Sababi elektron kutubxonadagi sarf harajatlarini kamaytirish va milliy kutubxonachilik tizimida elektron katalog va to’liq matnli ma’lumotlar omborini yaratish muhim yo’nalishlandir. Bu kabi vazifalarni amalga oshirish uchun kutubxonalardan chet el mutaxassislari tomonidan yaratilgan dasturiy ishlanmalarga katta mablag’ ajratilmoqda. Ochiq turdagi dasturiy ta’minot esa bu kabi sarf harajatlarni oldini olishda katta yordamchi bo’ladi.

**Mavzuning dolzarbligi** Zamonaviy axborot-kutubxona texnologiyalari asosida elektron kutubxona sohasida elektron katalog va to’liq matnli ma’lumontlar omborini yaratish axborot-kutubxona muassasalari oldida turgan dolzarb masalalardandir. Shu jihatdan ochiq turdagi dasturiy ta’minot vositalaridan yaratishning ahamiyati katta.

Shaxsiy kutubxonalar va axborot kutubxona muassasalari uchun ochiq turdagi dasturiy ta’minotni yaratish orqali bu sohada ko’pgina samaradorlikka erishilishi kutulmoqda:

1. Online barcha muassasalar uchun umumiy yig’ma elekron katalog shakllantiriladi;
2. Tizim bepul bo’lgani sabab undan budjeti kichik bo’lgan kutubxonalar ham foydalana oladi;
3. Tizim hozida mavjud tizimlardan soddaligi bilan ajralib turadi va bu foydalanuvchiga bir qancha qulayliklar yaratadi;
4. Tizim o’zbek tilida hamda O’zbekiston va jahon elektron katalog standartlariga muvofiqligi bilan boshqa tizimlarga integratsiya qilish imkoniyatiga ega;
5. Tizimda to’liq matnlarni ham joylash imkoniyati mavjudligi kitobxonlar ham bu tizimdan foydalana olishi mumkinligini anglatadi.

Mavzuning dolzarbligi quyidagi qonun hujjatlarida ham o’z aksini topgan bo’lib, bu mavzu naqadar ahamiyatli ekanligini belgilaydi:

«Axborot-kutubxona faoliyati to‘g‘risida» O‘zbekiston Respublikasining Qonuni;

O‘zbekiston Respublikasi Prezidentining 2019 yil 7 iyundagi PQ-4354-son qarori;

2019 — 2024 yillarda O‘zbekiston Respublikasida axborot-kutubxona sohasini rivojlantirish kontseptsiyasi;

[“Axborot sohasi va ommaviy kommunikatsiyalarni yanada rivojlantirishga oid qo‘shimcha chora-tadbirlar to‘g‘risida” O‘zbekiston Respublikasi Prezidentining 2019 yil 2 fevraldagi PF-5653-son farmoni](http://lex.uz/pdfs/4188795)

[O‘zbekiston Respublikasi Vazirlar Mahkamasi huzuridagi «O‘zarxiv» agentligi bosh direktorining “Davlat hokimiyati va boshqaruvi organlari tomonidan axborot-kutubxona va arxiv muassasalariga taqdim etilgan hujjatlar bilan ishlash tartibi to‘g‘risidagi Yo‘riqnomani tasdiqlash haqida” 2016 yil 20 iyundagi 45-sonli buyrug‘i (O‘zbekiston Respublikasi Adliya vazirligi tomonidan 2016 yil 7 iyulda ro‘yxatdan o‘tkazildi, ro‘yxat raqami 2807)](http://www.lex.uz/pages/getpage.aspx?lact_id=2998291)

**O‘z DSt 3304:2018**Ahborot, kutubhonachilik va nashriyotchilik ishi bo‘yicha standartlar tizimi. Mashinada o‘qiladigan ahborot massivlari uchun mashinada o‘qiladigan kommunikativ UZMARC Database formati

**Ishning obyekti va predmeti.** Tadqiqot obyekti sifatida ochiq turdagi dasturiy ta’minotni yaratish olingan bo’lib, predmeti bu obyektni yaratish usullari va metodlaridir.

**Ishning maqsadi va vazifalari.**

**BMI ning asosiy maqsadi:** Axborot-kutubxona muassasalarining dasturiy ta’minotga bo’lgan talabini qondirish, katta kichik axborot kutubxona muassasalari foydalana olishi uchun umumiy va milliy yig’ma elektron katalog yaratish.Axborot-kutubxona muassasalarida erkin foydalanish uchun ochiq turdagi dasturiy ta’minot yaratish.

**Ochiq turdagi dasturiy ta’minot yaratishdan asosiy maqsad:**

* Shaxsiy va davlat kutubxonalari uchun umumiy va bepul foydalanish uchun dasturiy ishlanma yaratish;
* Hozirgi kunda axborot kutubxona muassasalarida joriy qilingan dasturiy ta’minotlardagi kamchiliklarni bartaraf etish;
* Aholini axborotga bo’lgan talabini qondirish.

**Yuqoridagi maqsadni amalga oshirish uchun quyidagi vazifalarni bajarish talab etiladi:**

* Chet el tajribasidan o’tgan ochiq turdagi dasturiy ta’minotlarni o’rganildi;
* O’zbekistondagi axborot-kutubxona muassasalarida dasturiy ta’minotga bo’lgan talabni o’rganildi;
* Mavjud tizimlarning yutuq va kamchiliklarini tahlil qilindi;
* O’zbekiston va chet elda joriy etilgan standartlarni o’rganish va shunga muvofiq dasturiy ta’minotni yaratildi;
* Tizimni yaratishning model va algoritmlarini ishlab chiqildi;
* Tizimning tuzulmasi(tashkiliy va funksiyanal struktura)ni ishlab chiqildi;
* Foydalanuvchi yo’riqnomasini ishlab chiqildi.

**Ishning nazariy va amaliy ahamiyati .** BMI nazariy ahamiyati-foydalanuvchilar uchun yo’riqnoma orqali ochiq turdagi dasturiy ta’minotdan foydalanish tushintirildi. BMI amaliy ahamiyati- foydalanuvchilar elektron katalog va to’liq matnli ma’lumotlar omboridan foydalanishida qulaylik yaratadi.

**Birinchi bob** Avtomashtirilgan kutubxona uchun ochiq turdagi dasturiy ta’minotlarni tahlil qilish deb nomlangan bo’lib, unda avtomatlashtirilgan kutubxona tizimlari (AKT) asosiy tushunchalari, ularning tarixi, jahonda va yurtimizda mavjud ochiq turdagi dasturiy vositalar tahlili va O’zbekistondagi hozirgi holat tahlil qilingan.

**Ikkinchi bob** Axborot kutubxona muassasalari uchun ochiq turdagi dasturiy ishlanma yaratish axborot modeli va algoritmlari deb atalib, unda web ilovani yaratish, undagi qidirish, ro’yxatdan o’tish, ilovadan foydalanish va ma’lumot kiritish algoritmlari hamda axborot modeli keltirilgan.

**Uchinchi bob** Axborot kutubxona muassasalari uchun ochiq turdagi dasturiy ishlanma yaratishning funksional va tashkiliy tuzilmalari deb nomlangan bo’lib, bu bobda ilovaning funksional va tashkiliy tuzilmalari aks etgan hamda foydalanuvchi yo’riqnomasi tuzib chiqilgan.

